L 151/70
EL
Επίσημη Εφημερίδα της Ευρωπαϊκής Ένωσης
2.6.2022
(14)
Λαμβανομένων υπόψη των μεθόδων εφαρμογής του βιοκτόνου και των διαθέσιμων πληροφοριών από τον φορέα αξιολόγησης, δεν προσδιορίστηκαν τεχνικά ή οργανωτικά μέτρα αυτού του είδους ούτε στην αίτηση χορήγησης άδειας για το βιοκτόνο ούτε κατά την αξιολόγηση της εν λόγω αίτησης.
(15)
Ως εκ τούτου, η Επιτροπή θεωρεί ότι το βιοκτόνο πληροί το κριτήριο του άρθρου 19 παράγραφος 1 στοιχείο β) σημείο iii) του κανονισμού (ΕΕ) αριθ.
528/2012, υπό την προϋπόθεση ότι στην άδεια και στην ετικέτα του βιοκτόνου περιλαμβάνεται ο ακόλουθος όρος σχετικά με τη χρήση του: «Η χρήση προστατευτικών γαντιών ανθεκτικών στα χημικά προϊόντα, τα οποία πληρούν τις απαιτήσεις του ευρωπαϊκού προτύπου EN 374 (το υλικό των γαντιών πρέπει να καθορίζεται από τον κάτοχο της άδειας στις πληροφορίες του προϊόντος), και ολόσωμης προστατευτικής ενδυμασίας τουλάχιστον τύπου 6, όπως ορίζεται στο ευρωπαϊκό πρότυπο EN 13034, απαιτείται για την εφαρμογή με χειροκίνητη εμβάπτιση και αυτόματο ψεκασμό· η χρήση προστατευτικών γαντιών ανθεκτικών στα χημικά προϊόντα, τα οποία πληρούν τις απαιτήσεις του ευρωπαϊκού προτύπου EN 374 (το υλικό των γαντιών πρέπει να καθορίζεται από τον κάτοχο της άδειας στις πληροφορίες του προϊόντος), απαιτείται για την εφαρμογή με αυτόματη εμβάπτιση· και η χρήση γαντιών ανθεκτικών στα χημικά προϊόντα, τα οποία πληρούν τις απαιτήσεις του ευρωπαϊκού προτύπου ΕΝ 374 (το υλικό των γαντιών πρέπει να καθορίζεται από τον κάτοχο της άδειας στις πληροφορίες του προϊόντος), απαιτείται για την επακόλουθη χειροκίνητη επεξεργασία ξυλείας που έχει υποστεί πρόσφατα κατεργασία.
Αυτό ισχύει με την επιφύλαξη της εφαρμογής, από τους εργοδότες, της οδηγίας 98/24/ΕΚ του Συμβουλίου και άλλης ενωσιακής νομοθεσίας στον τομέα της υγείας και της ασφάλειας στην εργασία».
(16)
Ωστόσο, εάν η αιτούσα άδεια προσδιορίσει αποτελεσματικά τεχνικά ή οργανωτικά μέτρα και η αρχή αδειοδότησης συμφωνήσει ότι τα εν λόγω μέτρα οδηγούν σε ισοδύναμο ή υψηλότερο επίπεδο μείωσης της έκθεσης, ή η ίδια η αρχή αδειοδότησης προσδιορίσει μέτρα που οδηγούν σε ισοδύναμο ή υψηλότερο επίπεδο μείωσης της έκθεσης, τα μέτρα αυτά θα πρέπει να αντικαταστήσουν τη χρήση μέσων ατομικής προστασίας και θα πρέπει να καθορίζονται στην άδεια και στην ετικέτα του βιοκτόνου.
(17)
Στις 15 Φεβρουαρίου 2021 η Επιτροπή έδωσε στην αιτούσα τη δυνατότητα να διατυπώσει γραπτές παρατηρήσεις σύμφωνα με το άρθρο 36 παράγραφος 2 του κανονισμού (ΕΕ) αριθ.
528/2012.
Η αιτούσα δεν υπέβαλε παρατηρήσεις.
(18)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής βιοκτόνων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Το βιοκτόνο που προσδιορίζεται με τον αριθμό υπόθεσης BC-XP022475-16 στο μητρώο βιοκτόνων πληροί τον όρο του άρθρου 19 παράγραφος 1 στοιχείο β) σημείο iii) του κανονισμού (ΕΕ) αριθ.
528/2012, υπό την προϋπόθεση ότι στην άδεια και στην ετικέτα του βιοκτόνου περιλαμβάνεται ο ακόλουθος όρος σχετικά με τη χρήση του: «Η χρήση προστατευτικών γαντιών ανθεκτικών στα χημικά προϊόντα, τα οποία πληρούν τις απαιτήσεις του ευρωπαϊκού προτύπου EN 374 (το υλικό των γαντιών πρέπει να καθορίζεται από τον κάτοχο της άδειας στις πληροφορίες του προϊόντος), και ολόσωμης προστατευτικής ενδυμασίας τουλάχιστον τύπου 6, όπως ορίζεται στο ευρωπαϊκό πρότυπο EN 13034, απαιτείται για την εφαρμογή με χειροκίνητη εμβάπτιση και αυτόματο ψεκασμό· η χρήση προστατευτικών γαντιών ανθεκτικών στα χημικά προϊόντα, τα οποία πληρούν τις απαιτήσεις του ευρωπαϊκού προτύπου EN 374 (το υλικό των γαντιών πρέπει να καθορίζεται από τον κάτοχο της άδειας στις πληροφορίες του προϊόντος), απαιτείται για την εφαρμογή με αυτόματη εμβάπτιση· και η χρήση γαντιών ανθεκτικών στα χημικά προϊόντα (το υλικό των γαντιών πρέπει να καθορίζεται από τον κάτοχο της άδειας στις πληροφορίες του προϊόντος), τα οποία πληρούν τις απαιτήσεις του ευρωπαϊκού προτύπου ΕΝ 374, απαιτείται για την επακόλουθη χειροκίνητη επεξεργασία ξυλείας που έχει υποστεί πρόσφατα κατεργασία.
Αυτό ισχύει με την επιφύλαξη της εφαρμογής, από τους εργοδότες, της οδηγίας 98/24/ΕΚ του Συμβουλίου και άλλης ενωσιακής νομοθεσίας στον τομέα της υγείας και της ασφάλειας στην εργασία».
Ωστόσο, όταν η αιτούσα άδεια προσδιορίζει τεχνικά ή οργανωτικά μέτρα και η αρχή αδειοδότησης συμφωνεί ότι τα εν λόγω μέτρα επιτυγχάνουν επίπεδο μείωσης της έκθεσης ισοδύναμο ή υψηλότερο από τη μείωση που επιτυγχάνεται με τη χρήση των μέσων προστασίας που αναφέρονται στο πρώτο εδάφιο, ή η ίδια η αρχή αδειοδότησης προσδιορίζει τα μέτρα αυτά που οδηγούν σε ισοδύναμο ή υψηλότερο επίπεδο μείωσης της έκθεσης σε σχέση με τη μείωση που επιτυγχάνεται με τη χρήση των μέσων προστασίας που αναφέρονται στο πρώτο εδάφιο, τα μέτρα αυτά χρησιμοποιούνται αντί των εν λόγω μέσων ατομικής προστασίας και προσδιορίζονται στην άδεια και στην ετικέτα του βιοκτόνου.
Στην περίπτωση αυτή, δεν ισχύει η υποχρέωση συμπερίληψης του όρου σχετικά με τη χρήση του βιοκτόνου που προβλέπεται στην πρώτη παράγραφο.